برزیل‌ین ریو دو ژانیرو شهرینده تشکیل ائدیلن 2016 ریو اولمپیاد اویون‌لاری، باغلانیش مراسیمیله سونا چاتدی.
78 مین نفر ظرفیتلی ماراکانا ایستادیوموندا ائدیلن و تورکیه ساعاتی ایله 02.00 'باشلایان مراسیم، 3 ساعات داوام ائتدی.
لاپا سو کمری، کسمشکر و کورکووادو داغلاری کیمی ریو دو ژانیرو شهری‌نین سمبول یئرلری ایله اولمپیاد خالقاسی‌نین رقص طرحیلری شکیلده سرگیلنمسیله باشلایان مراسیمده، داها سونرا برزیل‌نین میللی مارشی چالیندی.
اویون‌لارا قاتیلان 207 اؤلکه‌نین بایراق‌لاری، ایدمانچی‌لاری طرفین‌دن ایستادیوما گتیریلدی. تورکیه‌نین بایراغینی اولمپیاد‌لاردا قیزیل میدال قازانان میللی گولشچی طاها آک‌گول داشیدی.
یئرلی رقص و موسیقی‌لره یئر وئریلن مراسیمده بیر چوخ مشهور صنعتچی ده صحنه آلدی.
ریو دو ژانیرو بلدیه باشقانی ادواردو پاس، اولمپیاد بایراغینی اولوسلار آراسی اولمپیاد کومیته‌سی (IOC) باشقانی توماس باخ-ا تسلیم ائتدی.
باخ ایسه بایراغی 2020 اولمپیاد اویون‌لارینا ائو صاحب‌لیگی ائده‌جک ژاپونیانین پایتختی توکیونون اوستانداری یوریکو کویک‌یه تحویل وئردی.
دؤور مراسیمین‌دن سونرا ژاپونیانین میللی مارشی چالیندی ​​و ژاپونیا نوماییشینی تقدیم ائتدی.
چیخیش‌لاردان سونرا 17 گوندور ایستادیوموندا یانان اولمپیاد مشعلی سؤندورولدو و اویون‌لار رسمی اولا‌راق سونا چاتدی.
مراسیم، سامبا و هاوای فیشک نوماییشلریله تاماملاندی.
بو واخت، 2016 ریو اولمپیاد اویون‌لاریندا تورکیه، 1 قیزیل، 3 گوموش، 4 بورونج اولماق عذره ییغدیغی 8 میداللا عمومی سیرالامادا 41ینجی اولدو.
تورکیه، گولشدن 5، آغیر آتلتیک، تکواندو و آتلتیزمده بیر میدال قازاندی.
آمریکا، 46 قیزیل، 37 گوموش، 38 بورونج اولماقلا 121 میداللا عمومی سیرالامادا ذیروه‌ده یئر آلدی.
آمریکانین آردین‌دان 27 قیزیل، 23 گوموش و 17 بورونجله 67 میدا‌لی اولان بؤیوک بریتانیا، ایکینجی سیرانی آلدی.
26  قیزیل، 18 گوموش و 26 بورونج اولماقلا 70 میدالا صاحب چین، اوچونجو سیرانین صاحبی اولدو.
ائو صاحبی برزیل ایسه اویون‌لاری 7-ی قیزیل، 6-سی گوموش، 6-سی بورونج، جمعده 19 میداللا 13-جو سیرادا بیتیردی.
